Verdenskjent pilot i helikopterstyrten i Bergen
52-åringen skal være en svært erfaren pilot og er to ganger verdensmester i «Helicopter Aerobatics World Champion», skriver avisa . Han har vært pilot siden han var 17 år, og ifølge Daily Mail begynte han å fly som femåring. Han forsøkte å lande på dekket av en luksusyacht fortøyd utenfor Bergen da ulykken inntraff. Et løst trekk som traff rotoren var trolig årsaken til ulykken. Vest politidistrikt har frigitt en video som viser helikopterstyrten i Bergen onsdag kveld. Bakgrunn: Mann kritisk skadet etter ulykken Saken fortsetter etter videoen Havarikommisjonen har skrytt av pilotens helikopterferdigheter, blant annet i en uttalelse om undersøkelsene sine: «Fartøysjefen aktiverte helikopterets nødflytemidler slik at det ikke sank. Videre kom en båt fra Redningsselskapet raskt bort til helikopteret. Til sammen medvirket dette til at de tre om bord ble berget opp fra vannet etter kort tid» Smiths kunnskap om å manøvrere helikopteret gjorde at ikke skadene ble langt verre, sier også undersøkelsesleder Hans Herdahl i Havarikommisjonen til BA. Avisen har avfotografert Quentin Smith og hans advokat Svein Aage Valen på vei til luksusyachten, men de har ikke ønsket å si noe til BA. Kan ha reddet liv: Slik var den dramatiske redningsaksjonen Det var tre personer ombord i helikopteret, alle er trolig britiske statsborgere. En 57 år gammel mann er fortsatt innlagt på Haukeland universitetssjukehus med kritiske skader, mens de to andre er skrevet ut. (VG / NTB)
Piloten Quentin Smith var den første til å fly til både Nord- og Sørpolen i helikopter. Onsdag styrtet han i sjøen Bergen, skriver Bergensavisen.